  Наталья Тетерина 2019-тӥ арын тодмо конструкторлы Михаил Калашниковлы 100 ар тырмонэз пусъёнэ 600 миллион манет пала висъяны чаклало. Со пӧлысь 400 миллион манетлэсь ятырзэ федерал коньдэтысь кутыны малпало, 200 миллион манет – элькун бюджетысь. Со сярысь юбилейлы дасяськонъя пумиськонын Удмуртилэн нырысетӥ вице-премьерез Александр Свинин вераз, ивортэ улосвыл тӧролэн но кивалтэтлэн пресс-службазы. Улосвыл кивалтэтлэн тӧроезлэн нырысетӥ воштӥсез верамъя, котырес лыдпусэз ортчытон радлыке туннэ нуналлы 91 ужрад пыртэмын. Арлэн шор ужрадэз луоз Пыӵал тӥрлык поттӥсьлэн нуналэз-2019, со улсын ортчозы«Россиысь пыӵал тӥрлык поттӥсьёслэн форумзы», «Армия-2019» форум, «Калашников Биатлон Фест», Удмуртиысь оборонно-промышленной огъетысь заводъёслэн вузъёсынызы адӟытон Удмуртиысь тӧролэн но кивалтэтлэн пресс-службазыСо сяна, лулчеберетъя кылёсбур пӧлы пыртэм юртэз - Пыӵал тӥрлык поттон заводлэсь валтӥсь корпуссэ - тупатъяны кутскозы. 2019-тӥ арын Ижкарысь Шор площадез, «Калашников» нылпи технопаркез, промышленной туризмъя маршрутъёсты усьтозы. Нялтас вераса, одӥгез соос пӧлысь эскерон вылысь 2018-тӥ арлэн пумаз ортчиз ни – туроператор понна «Ижсталь» заводэтӥ экскурсия радъязы. Озьы ик пумиськон дыръя «Кванториум» нылпи технопаркын ужасьёс юбилей улсын ортчоно ужрадъёс пӧлы промышленной дизайнъя улосвылкуспо хакатонэз пыртыны дэмлазы. Люкаськемъёс нимысьтыз саклык праздник пусъёслы висъязы. Александр Свинин пусйиз, юбилейлэсь символиказэ М.Т.Калашников нимо мер фондлэн тӧроеныз Елена Калашниковаен соглаштыса гинэ кутоно шуыса.  Михаил Тимофеевичлэн нылыз Елена Калашникова ӵектэм ужрадъёс понна дурбасьтӥз но котырес лыдпусэз пусъёнын, аслыз конструкторлы сяна, солэн ужъёсызлы но саклык висъяно шуыса пусйиз.   Тодэ вайытом, Удмуртилэн тӧроез Александр Бречалов Владимир Путинэн пумиськылыкуз, азьмуртэз Михаил Калашниковлы 100 ар тырмонэз пусъёнэ ӧтиз. «Михаил Калашниковлы 100 ар тырмонэз пусъён» темая вань иворъёс Тегъёс: Ижкар Удмуртия МихаилКалашников Мерлык МТКалашниковлы100ар АлександрСвинин  